**Προβολή του Paywall και συζήτηση για την ανοικτή πρόσβαση 21/12/2018**

Η Κεντρική Βιβλιοθήκη του Εθνικού Μετσόβιου Πολυτεχνείου σας προσκαλεί στην προβολή του ντοκιμαντέρ [Paywall: the Business of Scholarship](https://paywallthemovie.com/paywall). Η ταινία διαπραγματεύεται την αναγκαιότητα της Ανοικτής Πρόσβασης στην έρευνα και την επιστήμη, αμφισβητώντας το σκεπτικό πίσω από τα 25,2 δισεκατομμύρια δολάρια ετησίως που εισρέουν σε κερδοσκοπικούς ακαδημαϊκούς εκδότες, εξετάζει το περιθώριο κέρδους 35-40% που έχει ο κορυφαίος ακαδημαϊκός εκδοτικός οίκος Elsevier και ερευνά πώς αυτό το περιθώριο κέρδους είναι συχνά μεγαλύτερο από κάποιες από τις πιο κερδοφόρες εταιρείες τεχνολογίας, όπως η Apple, το Facebook και η Google.

Μετά το τέλος της ταινίας θα ακολουθήσει συζήτηση για την ανοικτή πρόσβαση με προσκεκλημένους τους:

* Ναταλία Μανωλά, Επιστημονική συνεργάτης - Τμήμα Πληροφορικής και Επικοινωνιών – Ε.Κ.Π.Α. & Ερευνητικό Κέντρο «ΑΘΗΝΑ»
* Νικόλαο Μήτρου**:** Καθηγητής της Σχολής Ηλεκτρολόγων Μηχανικών και Μηχανικών Υπολογιστών του Ε.Μ.Π.
* Πρόδρομο Τσιαβός**:** Νομικός.

Η εκδήλωση θα πραγματοποιηθεί την **Παρασκευή 21 Δεκεμβρίου 2018 και ώρες 13:00 με 15:00** στην αίθουσα τελετών του κτιρίου Διοίκησης του Ε.Μ.Π.

Για πληροφορίες μπορείτε να απευθυνθείτε στον κύριο Αλέξανδρο Ηλιάκη, τηλέφωνο 2107724095 και ηλεκτρονικό ταχυδρομείο [ailiak@mail.ntua.gr](mailto:ailiak@mail.ntua.gr).